`pk’ની સ્ટોરી સહેજ પણ લીક ન થાય એની ચીવટ રાખવામાં આવી છે. જોકે એ વાતને સ્પષ્ટ કરી દેવામાં આવી છે કે આ ફિલ્મ ભગવાન અને ભગવાનને વેપાર બનાવી દેનારા લોકોને ખુલ્લા પાડવાના વિષય પર આધારિત છે. રાજસ્થાનના એક નાનકડા ગામમાં એક દિવસ અચાનક જ એક માણસ આવે છે. તેનું નામ શું છે એ કોઈને ખબર નથી, પણ તેની હરકત એ પ્રકારની છે કે બધાને એવું જ લાગે છે કે તે પિયક્કડ એટલે કે દારૂ પીધેલો છે. બસ, બધા તેને પીકે (આમિર ખાન)નું સંબોધન આપી દે છે. પીકે સાવ નિર્દોષ છે. તે બધાને એક જ વાત પૂછ્યા કરે છે કે તેમણે ભગવાનને જોયા છે કે નહીં?